РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/235-20

21. јануар 2021. године

Б е о г р а д

**З А П И С Н И К**

**14. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО**

**НАРОДНЕ СКУПШТИНЕ, ОДРЖАНЕ 26. ДЕЦЕМБРА 2020. ГОДИНЕ**

Седница је почела у 14.00 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Невена Веиновић, Вук Мирчетић, Оља Петровић, Лука Кебара, Угљеша Мрдић, Ђуро Перић, Дубравка Краљ, Јован Палалић, Илија Матејић, Миленко Јованов, Милена Поповић и Виолета Оцокољић.

Седници је присуствовала Дијана Радовић, заменик члана Одбора Томе Филе.

Седници нису присуствовали чланови Одбора Марија Јевђић, Балинт Пастор и Жељко Томић, нити њихови заменици.

Седници су присуствовали и представници: Министарства културе и информисања, Славица Трифуновић и Олга Гекић, помоћници министра, и Министарства финансија, Ана Триповић, директор Управе за јавни дуг и Дејан Дабетић, саветник у Министарству.

На предлог председника, Одбор је једногласно (13 гласова за) усвојио следећи

**Д н е в н и р е д:**

1. Разматрање Предлога закона о допуни Закона о јавним медијским сервисима, који је поднела Влада (број 011-2054/20 од 11. децембра 2020. године), у начелу;

2. Разматрање Предлога закона о потврђивању Споразума о кинематографској копродукцији између Владе Републике Србије и Владе Републике Француске, који је поднела Влада (број 011-2058/20 од 11. децембра 2020. године), у начелу;

3. Разматрање Предлога закона о потврђивању Уговора између Републике Србије и Јапана о отклањању двоструког опорезивања у односу на порезе на доходак и спречавању пореске евазије и избегавања, који је поднела Влада (број 011-2057/20 од 11. децембра 2020. године), у начелу;

4. Разматрање Предлога закона о потврђивању Уговора о зајму (изградња аутопута Е-80 Ниш-Мердаре, деоница Ниш-Плочник фаза 1) између Републике Србије и Европске банке за обнову и развој, који је поднела Влада (број 011-2055/20 од 11. децембра 2020. године), у начелу.

**Прва тачка дневног реда:** Разматрање Предлога закона о допуни Закона о јавним медијским сервисима, који је поднела Влада (број 011-2054/20 од 11. децембра 2020. године), у начелу

Одбор је размотрио Предлог закона о допуни Закона о јавним медијским сервисима, који је поднела Влада, у начелу, и сматра да је Предлог закона у складу са Уставом и правним системом Републике Србије.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

**Друга тачка дневног реда:** Разматрање Предлога закона о потврђивању Споразума о кинематографској копродукцији између Владе Републике Србије и Владе Републике Француске, који је поднела Влада (број 011-2058/20 од 11. децембра 2020. године), у начелу

Одбор је размотрио Предлог закона о потврђивању Споразума о кинематографској копродукцији између Владе Републике Србије и Владе Републике Француске,који је поднела Влада, у начелу, и сматра да је Предлог закона у складу са Уставом и правним системом Републике Србије.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

**Трећа тачка дневног реда:** Разматрање Предлога закона о потврђивању Уговора између Републике Србије и Јапана о отклањању двоструког опорезивања у односу на порезе на доходак и спречавању пореске евазије и избегавања, који је поднела Влада (број 011-2057/20 од 11. децембра 2020. године), у начелу

Одбор је размотрио Предлог закона о потврђивању Уговора између Републике Србије и Јапана о отклањању двоструког опорезивања у односу на порезе на доходак и спречавању пореске евазије и избегавања, који је поднела Влада, у начелу, и сматра да је Предлог закона у складу са Уставом и правним системом Републике Србије.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

**Четврта тачка дневног реда:** Разматрање Предлога закона о потврђивању Уговора о зајму (изградња аутопута Е-80 Ниш-Мердаре, деоница Ниш-Плочник фаза 1) између Републике Србије и Европске банке за обнову и развој, који је поднела Влада (број 011-2055/20 од 11. децембра 2020. године), у начелу

Одбор је размотрио Предлог закона о потврђивању Уговора о зајму (изградња аутопута Е-80 Ниш-Мердаре, деоница Ниш-Плочник фаза 1) између Републике Србије и Европске банке за обнову и развој, који је поднела Влада, у начелу, и сматра да је Предлог закона у складу са Уставом и правним системом Републике Србије.

Одбор је одлуку донео једногласно (14 гласова за).

За известиоца Одбора на седници Народне скупштине одређен је председник Одбора.

Седница је завршена у 14,20 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић